CELEX: C2006/086/71
Language: sl
Date: 2006-04-08 00:00:00
Title: Zadeva T-35/06: Tožba, vložena  30. januarja 2006  — Honig Verband e. V. proti Komisiji Evropskih skupnosti

8.4.2006   
            
            
               SL
            
            
               Uradni list Evropske unije
            
            
               C 86/35
            
         Tožba, vložena 30. januarja 2006 — Honig Verband e. V. proti Komisiji Evropskih skupnosti
   (Zadeva T-35/06)
   (2006/C 86/71)
   Jezik postopka: nemščina
   Stranke
   
      Tožeča stranka: Honig-Verband e. V. (Hambourg, Nemčija) (zastopnik: M. Hagenmeyer in T. Teufer, avocats)
   
      Tožena stranka: Komisija Evropskih skupnosti
   Predlogi tožeče stranke
   
               —
            
            
               razglasitev Uredbe Komisije (ES) št. 1854/2005 z dne 14. novembra 2005 o dopolnitvi Priloge k Uredbi (ES) št. 2400/96 glede registracije označbe v „Register zaščitenih označb porekla in zaščitenih geografskih oznak“ (Miel de Provence) (ZGO) za nično in neveljavno;
            
         
               —
            
            
               naložitev plačila stroškov Komisiji Evropskih skupnosti.
            
         Tožbeni razlogi in bistvene navedbe
   Tožeča stranka nasprotuje Uredbi (ES) št. 1854/2005 (1), v skladu s katero je označba porekla „Miel de Provence“ v Prilogi Uredbe (ES) št. 2400/96 (2) registrirana kot zaščitena geografska oznaka (ZGO). Pred sprejetjem Uredbe št. 1854/2005 je tožeča stranka vložila pred pristojnim nemškim organom ugovor proti zahtevi za registracijo označbe „Miel de Provence“.
   Tožeča stranka v podoro svoji tožbi uveljavlja tri tožbene razloge.
   Najprej navaja, da je treba izpodbijano Uredbo razglasiti za nično in neveljavno zaradi kršitve posebnih in izčrpnih določb, ki urejajo označbo porekla medu in so vsebovane v Direktivi 2001/110/ES (3). Uredba, ki jo izpodbija tožena stranka pomeni med drugim tudi nesorazmerne omejitve prostega pretoka blaga v smislu člena 28 ES.
   Drugič, tožeča stranka utemeljuje svojo tožbo z dejstvom, da je izpodbijana Uredba neusklajena s predpisi Uredbe (EGS) št. 2081/92 (4). V tem smislu navaja kršitev členov 2, 4 in 7(4), druga alinea, te Uredbe.
   Končno, tožeča stranka očita, da je bila Uredba št. 1854/2005 sprejeta po nezakonitem postopku. Tožena stranka ni zadostno upoštevala trditve v zvezi z gospodarsko škodo, ki je nastala z obstoječo označbo.
   
      (1)  Uredba Komisije (ES) št. 1854/2005 z dne 14. novembra 2005 o dopolnitvi Priloge k Uredbi (ES) št. 2400/96 glede registracije imena v „Register zaščitenih označb porekla in zaščitenih geografskih oznak“ (Miel de Provence) (ZGO).
   
      (2)  Uredba Komisije (ES) št. 2400/96 z dne 17. decembra 1996 o vnosu nekaterih imen v „Register zaščitenih označb porekla in zaščitenih geografskih oznak“, določen v Uredbi Sveta (EGS) 2081/92 o zaščiti geografskih oznak in označb porekla za kmetijske pridelke in živila.
   
      (3)  Direktiva Sveta 2001/110/ES z dne 20. decembra 2001 o medu.
   
      (4)  Uredba Sveta (EGS) št. 2081/92 z dne 14. julija 1992 o zaščiti geografskih označb in označb porekla za kmetijske proizvode in živila.